Työskentelen perheneuvojana Lahdessa. Aiemmin olen toiminut seitsemän vuotta sairaalapappina ympärivuorokautisessa palveluasumisessa ja palliatiivisessa hoidossa sekä kymmenen vuoden ajan seurakuntapastorina eri työaloilla, mm. varhaiskasvatuksen pappina.

Olen koulutukseltani teologian maisteri ja uskonnon aineenopettaja. Vuonna 2023 valmistuin voimavarakeskeiseksi työnohjaajaksi. Dialogisuus on minulle tärkeä arvo. Työnohjaajana tarkastelen mielelläni työtunteita ja niiden vaikutusta työhyvinvointiin. Ohjaan sekä yksilöitä että ryhmiä, tiimejä ja työpareja. Pääosin työskentelymenetelmä on keskustelu, mutta asiakkaan toiveiden mukaan käytän myös toiminnallisia menetelmiä. Työnohjaus onnistuu myös etänä.